text: 
  På fredag har SID inviteret til reception i SID-huset i anledning af 
  at formanden Kjeld Christensen går ind i de glade tressere. Dagen er 
  ganske vist først 21. januar, men når mennesker skal mødes sker det 
  mest praktisk på en fredag, hvis andre end de sædvanlige 
  receptionsløver skal møde frem.
  
  
  Er Køvenhavner
  
  Det er få der ved at Kjeld Christensen er født i København, bob,bob 
  ! Men han blev da reddet for Jylland, da hele hans opvækst skete i 
  Århus. Som 14-årig kom Kjeld Christensen til landbruget, men efter 
  soldatertiden kom han på en fabrik, hvor han arbejdede i 18 år. Da 
  Korsholmskolen i Hinnerup søgte en ny pedel fik Kjeld Christensen 
  pladsen. Der arbejdede han de næste 10 år.
  
  I otte år var han med i byrådet i Hinnerup valgt af 
  socialdemokratiet, han er tit blevet opfordret til at lade sig 
  opstille igen, efter han er flyttet til Hadsten, men formanden for 
  SID ved at en afdelingsformand skal repræsentere alle, og selvom 
  socialdemokraterne er i overtal har både SF og Fremskridtspartiet fået 
  deres gang på Vestergade.
  
  
  
  